CELEX: 32016R0819
Language: mt
Date: 2016-05-24 00:00:00
Title: Regolament ta' Implimentazzjoni tal-Kummissjoni (UE) 2016/819 tal-24 ta' Mejju 2016 li jemenda r-Regolament tal-Kunsill (UE) 2016/44 dwar miżuri restrittivi fid-dawl tas-sitwazzjoni fil-Libja u li jħassar ir-Regolament (UE) Nru 204/2011

25.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 136/8
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/819
   tal-24 ta' Mejju 2016
   li jemenda r-Regolament tal-Kunsill (UE) 2016/44 dwar miżuri restrittivi fid-dawl tas-sitwazzjoni fil-Libja u li jħassar ir-Regolament (UE) Nru 204/2011
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill (PESK) 2015/1333 tal-31 ta' Lulju 2015 dwar miżuri restrittivi fid-dawl tas-sitwazzjoni fil-Libja u li tħassar id-Deċiżjoni 2011/137/PESK (1),
   Wara li kkunsidrat ir-Regolament tal-Kunsill (UE) 2016/44 tat-18 ta' Jannar 2016 dwar miżuri restrittivi fid-dawl tas-sitwazzjoni fil-Libja u li jħassar ir-Regolament (UE) Nru 204/2011 (2), u b'mod partikolari l-Artikolu 20(b) tiegħu,
   Billi:
   
               (1)
            
            
               L-Anness V tar-Regolament (UE) 2016/44 jelenka l-bastimenti magħżulin mill-Kumitat tas-Sanzjonijiet tan-NU, kif imsemmi fil-paragrafu 11 tar-Riżoluzzjoni 2146 (2014) tal-UNSCR, li japplikaw għalihom għadd ta' projbizzjonijiet skont dan ir-Regolament, inkluż li jgħabbu, jittrasportaw jew jiskarikaw żejt mhux raffinat mil-Libja, li jkollhom aċċess għall-portijiet fit-territorju tal-Unjoni, u li jagħtu servizzi ta' proviżjonament jew ta' forniment għall-bastimenti.
            
         
               (2)
            
            
               Fit-12 ta' Mejju 2016, il-Kumitat tal-Kunsill tas-Sigurtà tan-Nazzjonijiet Uniti, ħassar il-bastiment Distya Ameya mil-lista ta' bastimenti li huma soġġetti għal miżuri restrittivi. Fit-23 ta' Mejju 2016, il-Kunsill iddeċieda li jneħħi l-bastiment mill-Anness V tad-Deċiżjoni (PESK) 2015/1333.
            
         
               (3)
            
            
               Għaldaqstant, l-Anness V tar-Regolament (UE) 2016/44 għandu jiġi emendat skont dan.
            
         
               (4)
            
            
               Sabiex tiġi implimentata din it-tneħħija mill-elenkar, dan ir-Regolament għandu jidħol fis-seħħ immedjatament,
            
         ADOTTAT DAN IR-REGOLAMENT:
   Artikolu 1
   L-Anness V tar-Regolament (UE) 2016/44 jinbidel bl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta' Mejju 2016.
      
         
            Għall-Kummissjoni,
         
         
            F'isem il-President,
         
         
            Il-Kap tas-Servizz tal-Istrumenti tal-Politika Barranija
         
      
   
   
      (1)  ĠU L 206, 1.8.2015, p. 34.
   
      (2)  ĠU L 12, 19.1.2016, p. 1.
   
      ANNESS
      L-Anness V tar-Regolament (UE) 2016/44 jinbidel b'dan li ġej:
      
         
            “ANNESS V”